Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Amutuule mibili yanu kaili cipaizyo cuumi (1, 2)
-
Zipego ziindene-indene pele mubili omwe (3-8)
-
Lulayo lujatikizya mbobeelede kupona Banakristo beni-beni (9-21)
12 Aboobo ndamulomba kwiinda mulubomba lwa Leza lupati, bakwesu, kuti mutuule mibili yanu+ kaili cipaizyo cuumi, cisalala,+ cizuminwa a Leza, nkokuti imulimo uusetekene ngomubeleka kwiinda mukubelesya maano.+
2 Alimwi amuleke kutobela ziyanza zyabweende bwazintu obuno, pele amusandulwe kwiinda mukucinca mizeezo yanu,+ kutegwa muzyibe+ kuyanda kwa Leza, ikubotu, kutambulika alimwi kulondokede.
3 Nkaambo kwiinda muluzyalo lwa Leza ndondakapegwa, ndaambila nyoonse ooko kuti mutayeeyi kuti mulayandika kapati kwiinda bwini mbomubede,+ pele kamuyeeya kabotu kweelana alusyomo umwi aumwi wanu ndwaakamupa Leza.+
4 Nkaambo mbubonya mumubili omwe mbotujisi zizo zinji,+ pele zizo zyoonse eezyi tazibeleki mulimo omwe,
5 mbubonya buyo aswebo, nokuba kuti tuli banji, tuli mubili omwe muli Kristo, pele toonse tuli zizonyina kuli umwi aumwi.+
6 Aboobo mbwaanga tujisi zipego zyaandeene-andeene kweelana aluzyalo lwa Leza ndotwakapegwa,+ ikuti naa tupedwe businsimi, atuzumanane kusinsima kweelana alusyomo ndotujisi;
7 ikuti naa mulimo, atuzumanane mumulimo ooyu; ooyo uuyiisya, azumanane akuyiisya kwakwe;+
8 ooyo uukulwaizya, kakulwaizya;+ ooyo waabila, acite oobo camoyo woonse;+ ooyo weendelezya, acite oobo cabunkutwe;+ ooyo uufwida bamwi luse, acite oobo calumwemwe.+
9 Luyando lwanu lutabi lwakuupaupa ameso.+ Amusesemwe acintu cibi;+ amukakatile kucibotu.
10 Muluyando lwabunyina amuyandane kapati. Mumakani aakulemekana, amube ndinywe nomuli kumbele kulemeka bamwi.+
11 Amube bankutwe, mutabi batolo pe.+ Amupye moyo akaambo kamuuya.+ Amubelekele Jehova cakulitakata mbuli bazike.+
12 Amukondwe akaambo kabulangizi. Amuliyumye mumapenzi.+ Amujatisye kupaila.+
13 Amupe basalali kweelana anzyobabulide.+ Amube acilengwa cakusamausya beenzu.+
14 Amuzumanane kubalongezya aabo bamupenzya;+ kamulongezya, mutanoosinganyi pe.+
15 Amukondwe abaabo bakondwa; amulile abaabo balila.
16 Amubone bamwi mbubonya mbomulibona nobeni; mutanoolisumpuli pe, pele lyoonse kamweendelezyegwa azintu zyaansi kapati.+ Mutaliboni kuti muli basongo.+
17 Mutapilusizyi muntu uuli woonse bubi.+ Amuzibikkile maano zintu zibonwa kuti nzibotu abantu boonse.
18 Kamusoleka kusikila mpomugolela kukkala muluumuno abantu boonse.+
19 Nobayandwa, mutapilusizyi muntu cibi, pele amubusiile busena bukali bwa Leza;+ nkaambo kulembedwe kuti: “‘Ndime ndisubula; ndime nendiyoopilusya cibi,’ mbwaamba Jehova.”+
20 Pele “ikuti sinkondonyoko kafwide nzala, komupa cakulya; ikuti kafwide nyota, komupa cakunywa; nkaambo kwiinda mukucita boobo, ulalundika makala aamulilo amutwe wakwe.”+
21 Utalilekeli kuzundwa abubi pe, pele kozumanana kuzunda bubi kwiinda mukucita zibotu.+
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Baroma 12
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk wol_Latn unk nso_Latn unk tur_Latn bem_Latn bem_Latn bem_Latn nya_Latn bem_Latn nso_Latn bem_Latn bem_Latn bem_Latn bem_Latn ssw_Latn swh_Latn bem_Latn lua_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn swh_Latn tsn_Latn sna_Latn lua_Latn eng_Latn